# Álvaro Fernández-Llamazares Onrubia

Álvaro Fernández-Llamazares (Barcelona, 1988) és un etnobiòleg català especialitzat en l'estudi dels pobles indígenes i les seves contribucions a la conservació de la biodiversitat.

## Obra

La seva recerca ha contribuït a avançar el coneixement científic sobre el paper dels Pobles Indígenes en la conservació de la biodiversitat, a través d'anàlisis geoespacials, i consolidar metodologies empíriques per documentar els canvis en els sistemes de coneixement ecològic tradicional. Els seus treballs es basen en el treball de camp etnogràfic amb comunitats indígenes i locals a països com Bolívia, Kenya o Madagascar. Ha publicat més de noranta articles científics, en revistes com ara Nature, Trends in Ecology and Evolution, Current Biology, Global Environmental Change, People and Nature, o Conservation Letters, entre d'altres.
Ha participat en diferents processos intergovernamentals sobre biodiversitat en el marc de les Nacions Unides. La seva recerca ha estat fortament vinculada al treball de la Plataforma Intergovernamental Científic-Normativa sobre Biodiversitat i Serveis Ecosistèmics (IPBES). És un dels 145 autors de l'Informe Global sobre Biodiversitat i Serveis Ecosistèmics del IPBES.
Ha participat en nombrosos vídeos de difusió sobre la seva recerca en l'àmbit de la etnobiología com “Stories of the Amazon”, que destacava els principals resultats de la seva recerca amb comunitats indígenes a l'Amazònia o “Escoltant el que ens diuen les plantes del Pirineu català”, presentat el 2024 a Camprodon.
A l'any 2022 va protagonitzar el llargmetratge documental “Shepherds of the Earth” (Pastors de la Terra) de la realitzadora cinematogràfica finlandesa Iiris Härmä. Aquesta pel·lícula documenta el seu treball etnogràfic amb la comunitat daasanach del nord de Kenya.

## Premis i reconeixements

2023 Guanyador d'una ERC Starting Grant del Consell Europeu de Recerca.
2019 Premi Extraordinari de Doctorat de la Universitat Autònoma de Barcelona.
2015 Premi Ciències Ambientals, categoria Recerca, del Col·legi d'Ambientòlegs de Catalunya.
2014 Premi Olli de la Universitat de Hèlsinki, Finlàndia.

## Referències

* ↑ «Álvaro Fernández-Llamazares Onrubia». Universitat Autònoma de Barcelona. [Consulta: 20 setembre 2024].
* ↑ «Sustainability Research in Spotlight: Ethnobiology as an Active Edge in Sustainability Science». Universitat de Hèlsinki, Finlàndia. [Consulta: 20 setembre 2024].
* 1 2 «Álvaro Fernández-Llamazares Onrubia». Universitat Autònoma de Barcelona. [Consulta: 20 setembre 2024].
* ↑ «Álvaro Fernández-Llamazares». Google Scholar. [Consulta: 20 setembre 2024].
* 1 2 «Making biodiversity great again – a Spanish-Finnish experience on integrating indigenous peoples' knowledge into policymaking». Universitat de Hèlsinki, Finlàndia. [Consulta: 20 setembre 2024].
* ↑ «Álvaro Fernández-Llamazares: “El planeta no está en venta”». Portal Innova Spain. [Consulta: 20 setembre 2024].
* ↑ «Chapter 6: Options for Decision Makers». Intergovernmental Science-Policy Platform on Biodiversity and Ecosystem Services (IPBES). [Consulta: 20 setembre 2024].
* ↑ «Sustainability Research in Spotlight: Ethnobiology as an Active Edge in Sustainability Science». Universitat de Hèlsinki, Finlàndia. [Consulta: 20 setembre 2024].
* ↑ «Indigenous Peoples and Biological and Cultural Diversity | Álvaro Fernández-Llamazares». Canal de Youtube de la plataforma de divulgació Tiedekulma (Think Corner de la Universitat de Hèlsinki, Finlàndia). [Consulta: 20 setembre 2024].
* ↑ «The Stories of the Amazon by Dr. Álvaro Fernández-Llamazares | University of Helsinki». Canal de Youtube de la Universitat de Hèlsinki, Finlàndia. [Consulta: 20 setembre 2024].
* ↑ «Escoltant el que ens diuen les plantes del Pirineu català». Canal de Youtube de l’Institut de Ciència i Tecnologia Ambientals (ICTA-UAB) de la Universitat Autònoma de Barcelona. [Consulta: 20 setembre 2024].
* ↑ «Luomakunnan vartijat». Yle Areena, Finlàndia. [Consulta: 20 setembre 2024].
* ↑ «El film Pastores de la Tierra planteja al Festival SUNCINE el dilema entre tradició i conservació de la natura a l'Àfrica». Universitat Autònoma de Barcelona. [Consulta: 20 setembre 2024].
* ↑ «Tres investigadors de l'ICTA-UAB reben una ajuda ERC Starting Grant». Universitat Autònoma de Barcelona. [Consulta: 20 setembre 2024].
* ↑ «Investigadors ICTA-UAB van rebre el Premi Extraordinari de Doctorat». Universitat Autònoma de Barcelona. [Consulta: 20 setembre 2024].
* ↑ «Premi Ciències Ambientals per a Álvaro Fernández- Llamazares». Universitat Autònoma de Barcelona. [Consulta: 20 setembre 2024].